Akrobeto

**Akwasi Boadi** (wɔwoo no Ɔbɛnem 18,1962),  a wɔfrɛ no **Akrobeto (wɔtwerɛ no yie sɛ Akrɔbɛto)**, yɛ Ghana siniiyifoɔ, nsɛnkwaayifoɔ ne TV so ɔyɛkyerɛfoɔ . W'adi dwuma pii wɔ Kumawood sini bɛboro ɔha (100) mu. Adeɛ baako a ɔmanfoɔ de nim no yie ne ne hwene soronko a ɛyɛ keseɛ no.  Akwasi Boadi yɛ obi a wɔnim no wɔ showbiz adwumayɛ mu sɛ Akrɔbɛto. Esiane n’aseresɛm nti, nnansa yi ara amanaman ntam nnipa agye no ato mu. CNN ne amanaman ahodoɔ so kaseɛbɔfoɔ ne TV so ayɛkyerɛfoɔ bebree de ne nsɛnkwaa no bi adi dwuma.

## N'asetena Mfitiaseɛ
Wɔwoo Akrɔbɛto wɔ Ɔbɛnem 18, 1962 wɔ Ayirebi a ɛwɔ Ofoase Ayirebi mansini mu wɔ Ghana Apuei mantam mu. Ɔhyɛɛ ne mfitiaseɛ sukuu adesua ase wɔ Akyem Ayirebi L/A Primary and Middle School, na ɔwieeɛ wɔ afe 1979 mu.  Ɛwom sɛ wantumi antwa ne mfimfini sukuu adesua nsɔhwɛ no, nanso ɔdɔ a ɔwɔ ma aseresɛm ne siniiyie no maa nkurɔfoɔ ani gyee ne ho na wɔdɔɔ no wɔ ne mpɔtam hɔ.  Ɔno na ɔyɛ akumaa wɔ ne nuanom dubaako (11) a wɔwoo wɔn mu, ɛwɔ mu sɛ wɔn mu du (10) awuwu deɛ.  Wantumi antoa ne nwomasua so.  Ɔyɛ obi a n'ani gye bɔɔlbɔ ho yie .

## Adwumasɛm
Berɛ a odii mfeɛ dunwɔtwe (18) no, ɔfirii ne kurom kɔɔ Ɔsomafoɔ Kwadwo Sarfo a ɔka Kristo Asafo Band no ho nkyɛn wɔ Accra, berɛ a nnwomtofoɔ kuo no kɔsraa Akyem Ayirebi kɔyɛɛ wɔn kɔnsɛte apontoɔ a wɔtaa yɛ wɔ kuro no mu no.  Ɔtenaa Kristo Asafo nnwomtofoɔ kuo no mu, na ɔne wɔn yɛɛ kɔnsɛte apontoɔ afoforo pii wɔ afe 2000 ne mfeɛ kakra a edi akyire no mu wɔ Keysoap Concert Party akansie "who is who" a na agye din ankasa wɔ saa nna no mu. Wɔ afe 2008 mu no, ɔfirii aseɛ yɛɛ adwuma wɔ Kumawood sini ahodoɔ mu.  Mprɛmprɛn yi, ɔno na ɔdi ‘The Real News’ a ɛyɛ TV so dwumadie no ho kyeame wɔ UTV  so. Ɔhyɛɛ saa dwumadie yi ase wɔ afe 2018 mu, na ɔda so ara wɔ wɔn nkyɛn de besi nɛ, berɛ a ɔda so ara di dwuma wɔ Ghana siniitwa adwuma no mu. 

Ɔbɛgyee din ɛnam YouTube nti, na Ɔbubuo bosome a ɛwɔ afe 2020 mu no, ne kaseɛbɔ nketenkete a na ɔde Europe bɔɔlobɔ akansie nsunsuansoɔ reto dwa wɔ aseresɛm ne nsɛnkwaa kwan so no bɛhyetaɛ. ​​ Sɛnea ɔsi bɔɔ bɔɔlobɔkuo Chelsea sahene César Azpilicueta din fommeɛ no maa Spain bɔɔlobɔni no de mmuaɛ too dwa wɔ Twitter so, na ɔde sɛnea wɔsi bɔ ne din no yie too dwa, na saa asɛm yi maa nnipa pii bɛhuu Akrɔbɛto. Aseresɛm ne ɔyɛkyerɛ dwumadie ahodoɔ bi te sɛ Helafoɔ aseresɛm dwumadie Radio Arvyla ne afoforɔ ayi sinii nketewa ahodoɔ a na ɛyɛ Akrobeto kasa ho aseresɛm. Na saa dwumadie yi mu no, wɔtae yi Akrɔbɛto aseresɛm bebree, na ne mfonyini nso pue wɔ "Top Epikairotitas" aseresɛm dwumadie no dawurobɔ nkaeɛ so. Ebiom nso,  Radio Arvyla Yawoada dwumadie de nsɛnkwaa kaseɛbɔ na etwa dwumadie no to, na wɔde efie nsɛm ahodoɔ to dwa wɔ sɛnea Akrɔbɛto yɛ no no, na wɔde Akrɔbɛto mfonyini to dwumadie no so.

Wɔkyerɛe sɛ Bayer Leverkusen ne TV dwumadibea afoforɔ a ɛwɔ Spain ani gyee ne ho. Patrice Evra frɛɛ no N'golo Kante wɔfa.  Ɔno na ɔyɛɛ 3Music Awards dwumadie a ɛtɔ so nan a wɔyɛeɛ wɔ Accra International Conference Centre ho kyeame. 

## N'asetena mu nsɛm
Akrɔbɛto aware Georgina Johnson, na ɔwɔ mma mmiensa. Ɔyɛ adwumakuo ananmusini ma BestPoint Mobile Banking. 

## Siniiyie

* The Return of Jamal(2022)
* Heroes of Africa: Tetteh Quarshie (2020)
* Away Bus (2019) sɛ Inspector Yeesu
* Things we do for love
* Chain Of Death
* Akwansidie (2018) sɛ Okyere
* Empress (2017) sɛ Baba
* Na me nnim (2016) sɛ Boakye
* Ama Pooley (2015) sɛ Adu
* Ohia Asoma Wo (2014) sɛ Owura Badu
* Girls Kasa (2013) sɛ Frenchman
* King Kong (2011) sɛ Agya Ntimoah
* Bediahene (2010) sɛ Nana Kwatah

## Abasobɔdeɛ
Wɔ Ɔbɛnim bosome wɔ afe 2021 mu no, ɔgyee abasobɔdeɛ sɛ Entertainment Personality of the Year (afe no mu, nipa a ɔde anigyeɛ ba) wɔ Entertainment Achievement Awards (anigyeɛ mu abasobɔdeɛ) no mu. 

## Hwɛ wei nso

* List of Ghanaian actors

* Kumawood

= Beaeɛ a menyaa moa firiiɛ =